stanford-oval/wikipedia huggingface dataset:
เสือ
การสืบสายพันธุ์

เสือเป็นสัตว์ที่ใช้ชีวิตโดดเดี่ยวอยู่ภายในป่านอกจากในช่วงฤดูผสมพันธุ์เท่านั้นเสือจึงจะอยู่เป็นคู่ (ยกเว้นสิงโตเท่านั้นที่จะอยู่รวมกันเป็นฝูง โดยมีสิงโตตัวผู้เป็นจ่าฝูง) ในช่วงเวลาจับคู่เพื่อผสมพันธุ์กันนี้ เสือตัวเมียจะส่งเสียงร้องดังเป็นช่วง ๆ เพื่อเรียกร้องความสนใจจากเสือตัวผู้ เสือจะเริ่มผสมพันธุ์ได้ตั้งแต่อายุ 2 - 8 ปี แต่เสือจะให้ลูกเสือที่แข็งแรงดีก็ต่อเมื่อเสือตัวเมียมีอายุมากขึ้น โดยปกติแล้วเสือตัวเมียเกือบทุกชนิดจะตกไข่หลายครั้งใน 1 ปี แต่มักจะให้กำเนิดลูกเสือเพียงครั้งเดียว ซึ่งเสือบางชนิดอาจให้กำเนิดลูกเสือ 2 ตัวได้ 2 ครั้งต่อ 1 ปี ขณะที่เสือที่มีขนาดใหญ่อาจให้ลูกเพียง 1 ครั้งในช่วงระยะเวลา 2 - 3 ปี
ระยะเวลาตั้งครรภ์ของเสือและแมวอยู่ระหว่าง 55 - 119 วัน ขึ้นอยู่กับชนิด มักให้ลูกครอกหนึ่งตั้งแต่ 1 - 6 ตัว ลูกอ่อนของเสือจะมองไม่เห็นในช่วงระยะเวลา 7 - 10 วันแรกหลังจากคลอดและจะไม่สามารถช่วยเหลือตัวเองได้ ลูกเสือเกิดใหม่มักจะมีจุดอยู่ตามลำตัวและจะอยู่กับแม่เสือตลอดเวลา เรียนรู้วิธีการใช้ชีวิตในธรรมชาติจนกว่าจะเจริญเติบโตแข็งแรง สามารถที่จะออกล่าเหยื่อได้ด้วยตนเอง จึงจะออกไปใช้ชีวิตหากินตามลำพังเช่นเดียวกับพ่อและแม่ของมัน
ความสามารถในการสืบสายพันธุ์นั้น สัตว์ชนิดเดียวกันเท่านั้นจึงจะผสมพันธุ์กันได้ สัตว์ต่างสายพันธุ์จะไม่สามารถผสมพันธุ์กันได้แม้ว่าจะอาศัยอยู่ร่วมกันก็ตาม ซึ่งเป็นกลไกหนึ่งในกระบวนการวิวัฒนาการ การจำกัดวงของการสืบพันธุ์ไม่ใช่กฎตายตัวของกลุ่มสิ่งมีชีวิตที่มีสายพันธุ์ใกล้ชิดกัน ลูกผสมของสิ่งมีชีวิตอาจจะเกิดขึ้นได้ไม่ว่าจะเป็นพืชหรือสัตว์ เช่นเสือขนาดใหญ่ในกรงเลี้ยงที่สามารถผสมพันธุ์ข้ามสายพันธุ์สำเร็จได้แก่ การผสมสายพันธุ์ระหว่างเสือโคร่งกับสิงโต ลูกผสมระหว่างเสือโคร่งและสิงโตคือ เสือโต หรือ Tigon (Tiger+Lion) เกิดจากเสือโคร่งเพศผู้กับสิงโตเพศเมีย และ สิงโคร่ง หรือ Liger (Lion+Tiger) เกิดจากสิงโตเพศผู้กับเสือโคร่งเพศเมีย นอกจากนี้ยังสามารถที่จะผสมสิงโตกับเสือดาว เสือจากัวร์กับเสือดาว ได้อีกด้วย
เสือโคร่งกับสิงโตจะให้ลูกผสมที่มีขนาดใหญ่กว่าเสือดาวและสิงโต มีขนสีน้ำตาลเหลืองแบบเดียวกับสิงโตแต่จะเข้มกว่ามาก และมีลายขวางลำตัวสีน้ำตาลเข้มแบบเดียวกับเสือโคร่งแต่ลายมักจะไม่ต่อเนื่อง บางแห่งอาจจะมีลายดอกที่แตกออกเป็นแฉก ๆ ส่วนลูกผสมระหว่างสิงโตกับเสือดาวจะเป็นเสือที่มีขนาดใหญ่พอ ๆ กับสิงโตและจะมีรูปร่างลักษณะคล้ายกับสิงโตมากกว่าเสือดาว ลูกผสมตัวผู้จะมีขนที่แผงคอ หางฟูและมีลายขยุ้มตีนหมาตามลำตัวแบบเดียวกับเสือดาวอีกด้วย
การผสมพันธุ์ข้ามสายพันธุ์นั้นเกิดขึ้นได้ยากมากในธรรมชาติ เพราะสิ่งมีชีวิตแต่ละชนิดจะผสมพันธุ์เฉพาะในกลุ่มของตนเอง เพื่อสืบทอดลักษณะต่าง ๆ ต่อไปยังลูกหลาน ถึงแม้ว่าสิ่งมีชีวิตต่างชนิดกันนั้นจะมีความสัมพันธ์กันมาก่อน แต่การวิวัฒนาการก็ทำให้สัตว์แต่ละชนิดที่มีเอกลักษณ์เฉพาะของตนเอง จนทำให้ไม่สามารถผสมพันธุ์กับเครือญาติของมันได้ในธรรมชาติ
เสือในประเทศไทย

เสือและแมวที่ค้นพบในประเทศไทยมีทั้งหมด 9 ชนิด ได้แก่ แมวลายหินอ่อน เสือปลา แมวดาว แมวป่าหัวแบน แมวป่า เสือไฟ เสือลายเมฆ เสือดาวและเสือโคร่ง ซึ่งจัดอยู่ใน 3 สกุล ซึ่งใช้วิธีการจำแนกสกุลตาม Ellerman และ Morrison-Scott คือ
แมวสกุล ฟีลิส  (Felis)  มี 6 ชนิดจาก 29 ชนิดในโลกคือ แมวลายหินอ่อน เสือปลา แมวดาว แมวป่าหัวแบน แมวป่าและเสือไฟ
เสือสกุล นีโอฟีลีส  (Neofelis)  มี 1 ชนิดจาก 2 ชนิดทั่วโลกคือ เสือลายเมฆ
เสือสกุล แพนเทอรา  (Panthera)  มี 2 ชนิดจาก 5 ชนิดทั่วโลก ได้แก่ เสือดาว เสือโคร่ง
ปัจจุบันเสือโคร่ง เสือดาว เสือลายเมฆ เสือไฟ แมวป่า แมวป่าหัวแบนและแมวลายหินอ่อน นับเป็นสัตว์ป่าที่หายากใกล้สูญพันธุ์ไปจากเมืองไทย โดยเฉพาะแมวป่า แมวป่าหัวแบนและแมวลายหินอ่อนซึ่งไม่พบเห็นในป่าธรรมชาติมาเป็นระยะเวลานาน แม้แต่ในสวนสัตว์ก็หาดูได้ยากมาก ส่วนเสือที่ทำการเลี้ยงโดยมนุษย์ในสวนสัตว์ที่มีชื่อเสียงในประเทศไทย คือ สวนเสือศรีราชา
เสือในประเทศไทย > สถานะทางอนุกรมวิธานในปัจจุบัน

นักอนุกรมวิธาน จัดเสือและแมวทั้ง 9 ชนิดที่พบในประเทศไทย ให้อยู่ในอันดับสัตว์กินเนื้อ (Order Carnivora) วงศ์เสือและแมว (Family Felidae) แบ่งออกได้เป็น 2 วงศ์ย่อย (Subfamily) 6 สกุล (Genera) 9 ชนิด (Species) ดังนี้
วงศ์ย่อยแมว (Subfamily Felinae) - บางชนิดคนไทยเรียกเป็นเสือขนาดเล็ก
แมวป่า หรือ เสือกระต่าย Felis chaus
แมวลายหินอ่อน Pardofelis marmorata
แมวดาว Prionailurus bengalensis
แมวป่าหัวแบน Prionailurus planiceps
เสือปลา Prionailurus viverrinus
เสือไฟ Catopuma temminckii
วงศ์ย่อยเสือขนาดใหญ่ (Subfamily Pantherinae)
เสือลายเมฆ Neofelis nebulosa
เสือดาว Panthera pardus
เสือโคร่ง Panthera tigris
เสือกับมนุษย์

เสือถูกใช้เป็นสัญลักษณ์ของพลังอำนาจ ความน่าเกรงขาม ความแข็งแกร่งและความกล้าหาญมาตั้งแต่โบราณ โดยเฉพาะอย่างยิ่งวัฒนธรรมทางแถบเอเชีย โดยเฉพาะเสือโคร่ง เสือที่มีขนาดใหญ่ที่สุด
ในโหราศาสตร์จีน เป็นหนึ่งใน 12 นักษัตร โดยเป็นนักษัตรที่ 3 เรียกในภาษาไทยว่า "ขาล" เรียกในภาษาจีนว่า "โฮ่ว" (虎) โดยเชื่อว่าคนที่เกิดปีขาลจะสมพงศ์กับคนที่เกิดปีกุน หรือปีหมู และจะเป็นปรปักษ์กับคนที่เกิดปีวอก หรือปีลิง
นอกจากนี้แล้วในความเชื่อเรื่องไสยศาสตร์จีน ยังมียันต์รูปเสือคาบดาบ ที่เชื่อว่าสามารถขับไล่ภูตผีปีศาจหรือสิ่งอัปมงคลต่าง ๆ ให้ออกไปได้ โดยยันต์ชนิดนี้จะนิยมติดตามหน้าบ้านหรือเหนือบานประตูหรือตามทางแยกต่าง ๆ มักนิยมใช้ควบคู่กับยันต์ 8 ทิศ และยังมีนิทานพื้นบ้านเกี่ยวกับเสืออีกหลายเรื่อง เช่น เรื่องของบู๋ซ้ง ซึ่งเป็นผู้กล้าที่สามารถฆ่าเสือได้ด้วยมือเปล่า นับเป็นหนึ่งในผู้กล้าของวรรณคดีชิ้นเอกของจีน เรื่อง ซ้องกั๋ง เป็นต้น
ส่วนในวัฒนธรรมไทย เสือเป็นหนึ่งในพยัญชนะ 44 ตัว โดยเป็นตัวที่ 40 เรียกว่า ส.เสือ จัดอยู่ในอักษรสูง และความหมายโดยปริยายของเสือในภาษาไทย จะหมายถึง บุคคลที่มีความเก่งกล้า กล้าหาญ หรือดุร้าย จะถูกขนานนามให้เป็นเสือ เช่น ทหารเสือ, เสือป่า, เสือพราน และใช้เป็นคำนำหน้าชื่อของโจรร้ายในอดีตด้วย เช่น เสือดำ, เสือใบ, เสือมเหศวร เป็นต้น ในความเชื่อไสยศาสตร์ บุคคลที่เล่นเวทมนตร์คาถาต่าง ๆ จนไม่อาจควบคุมได้จะถูกมนต์ดำเหล่านี้เข้าสู่ตัว กลายเป็นเสือผีไป เรียกว่า "เสือสมิง" เชื่อว่าบุคคลที่เป็นเสือสมิงจะสามารถุแปลงร่างเป็นเสือได้ในเวลากลางคืน เพื่อหาเหยื่อที่ส่วนมากเป็นนายพรานที่ดักซุ่มยิงสัตว์ในป่า โดยแสร้งเป็นคนไปตามให้ลงจากห้าง เมื่อลงมาก็จะกลายร่างเป็นเสือเพื่อจัดการ และยังมีการสักยันต์ชนิดหนึ่งที่เชื่อว่า ทำให้ผู้สักมีอำนาจบารมี น่าเกรงขาม ชื่อว่า ยันต์เสือเผ่น โดยมากจะนิยมสักกันที่หน้าอกของชายหนุ่ม
นอกจากนี้แล้วยังมีภาษิตคำพังเพยหรือสำนวนเปรียบเทียบที่มีเสือเข้ามาเกี่ยวด้วยมากมาย เช่น เสือสองตัวอยู่ถ้ำเดียวกันไม่ได้ หมายถึง คนเก่งสองคนอยู่ร่วมกันไม่ได้, ชาติเสือไว้ลาย ชาติชายไว้ชื่อ หมายถึง ความเป็นชายชาตรีต้องไว้ชื่อลือชา, หน้าเนื้อใจเสือ หมายถึง คนที่มองดูภายนอกเหมือนคนซื่อหรือคนดี แต่ที่จริงแล้วเป็นคนร้าย เป็นต้น
แหล่งข้อมูลอื่น

ความรู้เกี่ยวกับเสือ เก็บถาวร 2006-11-21 ที่ เวย์แบ็กแมชชีน จากเว็บสวนเสือศรีราชา
สาระกับคนรักเสือ จากเว็บสวนสัตว์ตระการ อุบลราชธานี
ข่าวการจัดการขนย้ายเสือโคร่งเบงกอลข้ามประเทศ เก็บถาวร 2006-02-18 ที่ เวย์แบ็กแมชชีน จาก ชมรมสัตวแพทย์สวนสัตว์และสัตว์ป่าแห่งประเทศไทย
ชื่อทางวิทยาศาสตร์ของเสือ เก็บถาวร 2006-05-29 ที่ เวย์แบ็กแมชชีน จากสวนสัตว์และพิพิธภัณฑ์มหาวิทยาลัยมิชิแกน (อังกฤษ)
อนุกรมวิธานของเสือ (อังกฤษ)
เสือโคร่งเบงกอล (Panthera tigris tigris)
นัยน์ตาเสือ
การคำรามของเสือ
ขนและลายของเสือจากัวร์
ขนและลายของเสือโคร่ง
อุ้งเท้าของเสือในขณะซ่อนเล็บ
เสือดาวจะมีหางใหญ่และยาวเพื่อใช้ถ่วงน้ำหนักตัวเวลาปีนต้นไม้
เขี้ยวของเสือ
เสือจะอยู่ตามลำพังตัวเดียวยกเว้นฤดูผสมพันธุ์
รายชื่อสนามกีฬาพรีเมียร์ลีก

ตั้งแต่การก่อตั้งพรีเมียร์ลีก ซึ่งเป็นการแข่งขันฟุตบอลลีกประจำปีระดับสูงสุดของอังกฤษ มีการใช้สนามกีฬาเพื่อแข่งขันพรีเมียร์ลีกแล้ว 61 แห่ง การแข่งขันพรีเมียร์ลีกนัดแรกจัดขึ้นเมื่อวันที่ 15 สิงหาคม ค.ศ. 1992 โดยมีสิบเอ็ดสโมสรจัดการแข่งขันในนัดเปิดสนาม หลังภัยพิบัติฮิลส์โบโรใน ค.ศ. 1989 รายงานเทย์เลอร์เสนอแนะว่าควรยกเลิกอัฒจันทร์แบบยืนและให้สนามกีฬามีอัฒจันทร์เป็นแบบมีที่นั่งทั้งหมดก่อนเริ่มต้นฤดูกาล 1994–95 อย่างไรก็ตาม หลังจากฟูลัมเลื่อนชั้นจากดิวิชัน 1 ในฤดูกาล 2000–01 อัฒจันทร์แบบยืนก็กลับมาอยู่ในพรีเมียร์ลีกชั่วคราว เนื่องจากสมาคมฟุตบอลให้เวลากับสโมสรในการปรับปรุงซ่อมแซมเพิ่มเติม สโมสรถูกบังคับให้เล่นที่ลอฟตัสโรด หลังจากที่ดำเนินการเปลี่ยนแปลงเครเวนคอตทิจไม่ทัน แต่พวกเขาก็กลับมายังสนามเหย้าของพวกเขา หลังจากงานก่อสร้างเสร็จสิ้นทันเวลาสำหรับฤดูกาล 2004–05
สนามกีฬาเทิร์ฟมัวร์ของเบิร์นลีย์ กลายเป็นสนามกีฬาพรีเมียร์ลีกที่ 50 เมื่อพวกเขาแข่งขันนัดแรกในพรีเมียร์ลีกพบกับแชมป์เก่า แมนเชสเตอร์ยูไนเต็ด เมื่อวันที่ 19 สิงหาคม ค.ศ. 2009 สนามกีฬาล่าสุดที่เคยใช้แข่งขันพรีเมียร์ลีกคือ เคนิลเวิร์ทโรดของลูตันทาวน์ โดยแข่งขันนัดแรกในพรีเมียร์ลีกเมื่อวันที่ 1 กันยายน ค.ศ. 2023 ลิเวอร์พูลครองสถิติคว้าชัยชนะจากสนามกีฬาต่าง ๆ ในพรีเมียร์ลีกได้มากที่สุด โดยชนะอย่างน้อยหนึ่งครั้งในสนามกีฬา 59 จาก 61 แห่งที่พวกเขาเคยเล่น
ฮาร์ดี วิลเลียมส์

ฮาร์ดี วิลเลียมส์ (14 ธันวาคม ค.ศ. 1931 – 7 มกราคม ค.ศ. 2010) เป็นนักการเมืองสหรัฐ รู้จักกันในฐานะเป็นวุฒิสภาประจำรัฐเพนซิลเวเนีย ฮาร์ดี วิลเลียมส์ ต้องเผชิญกับการถูกวิจารณ์ในช่วงคริสทศวรรษที่ 1980 จากการตอบคำถามเกี่ยวกับเรื่องของการคลัง ฮาร์ดี วิลเลียมส์เสียชีวิตเมื่อวันที่ 7 มกราคม ค.ศ. 2010 ที่บ้านของเคลียร์ลีในวินนีฟิลด์
กบฏพระยาทรงสุรเดช

กบฏพระยาทรงสุรเดช หรือ กบฏ 18 ศพ หรือ กบฏ พ.ศ. 2481 เป็นเหตุการณ์กบฏอีกครั้งหนึ่งในประเทศไทย หลังจากการเปลี่ยนแปลงปกครอง พ.ศ. 2475
สาเหตุ

กบฏพระยาทรงสุรเดช เป็นเหตุการณ์ความวุ่นวายที่เกิดขึ้นเมื่อวันที่ 29 มกราคม พ.ศ. 2482 เนื่องจากความขัดแย้งระหว่างตัวของพันเอกหลวงพิบูลสงครามกับพันเอกพระยาทรงสุรเดช ตั้งแต่ก่อนการเปลี่ยนแปลงการปกครอง พ.ศ. 2475, การสนับสนุนพระยามโนปกรณ์นิติธาดา, กรณีกบฏบวรเดช และเหตุการณ์พยายามลอบสังหารหลวงพิบูลสงครามติดต่อกันหลายครั้งก่อนหน้านั้น คือ การลอบยิง 2 ครั้ง ครั้งแรกเกิดขึ้นที่ท้องสนามหลวง เมื่อวันที่ 23 กุมภาพันธ์ พ.ศ. 2477 โดย นายพุ่ม ทับสายทอง ขณะที่เป็นประธานพิธีการแข่งขันฟุตบอลนัดพิเศษ, ครั้งที่ 2 ที่บ้านพักของตนเอง ในวันที่ 9 พฤศจิกายน พ.ศ. 2481 โดย นายลี บุญตา คนรับใช้ที่สนิท ขณะที่หลวงพิบูลสงครามกำลังจะแต่งกายไปร่วมงานเลี้ยง และวางยาพิษ 1 ครั้ง เมื่อวันที่ 8 ธันวาคม ปีเดียวกัน ขณะรับประทานอาหารกลางวันร่วมกับครอบครัว
เริ่มต้นเหตุการณ์

เมื่อพันเอกหลวงพิบูลสงครามได้ขึ้นเป็นนายกรัฐมนตรีสืบต่อจากพันเอกพระยาพหลพลพยุหเสนา เมื่อวันที่ 16 ธันวาคม พ.ศ. 2481 พันเอกพระยาทรงสุรเดชขณะนั้นดำรงตำแหน่งผู้บัญชาการโรงเรียนรบ จังหวัดเชียงใหม่ ได้นำนักศึกษาไปฝึกภาคสนามที่จังหวัดราชบุรี ได้ถูกคำสั่งให้พ้นจากราชการโดยไม่มีเบี้ยหวัดบำนาญ และบังคับให้เดินทางออกนอกประเทศ ซึ่งก็คือเขมรโดยทันที พร้อมด้วยร้อยเอกสำรวจ กาญจนสิทธิ์ ท.ส. ประจำตัว
ได้มีการกวาดล้างโดย หลวงอดุลเดชจรัส อธิบดีกรมตำรวจ และรัฐมนตรีว่าการกระทรวงมหาดไทย จับตายนายทหารคนสนิทของพระยาทรงสุรเดช 3 คน จับกุมผู้ที่ต้องสงสัย จำนวน 51 คน เมื่อเวลาเช้ามืดของวันที่ 29 มกราคม พ.ศ. 2481 ประกอบด้วย
รายชื่อผู้ต้องหา

นายพันโท พระเจ้าบรมวงศ์เธอ กรมขุนชัยนาทนเรนทร
นายพลโท พระยาเทพหัสดิน (ผาด เทพหัสดิน ณ อยุธยา) - อดีตแม่ทัพไทยในสงครามโลกครั้งที่ 1 อดีตสมาชิกสภาผู้แทนราษฎรจังหวัดพระนคร
พระยาอุดมพงศ์เพ็ญสวัสดิ์ (หม่อมราชวงศ์ประยูร อิศรศักดิ์)  - อดีตรัฐมนตรี
พระวุฑฒิภาคภักดี (หอมจันทร์ สรวงสมบูรณ์)
นายพันเอก พระสิทธิเรืองเดชพล (แสง พันธุประภาส) - อดีตรัฐมนตรี
นายพันโท พระสุวรรณชิต (วอน กังสวร)
นายร้อยโท ณเณร ตาละลักษณ์ - นายทหารกองหนุน อดีตสมาชิกสภาผู้แทนราษฎรจังหวัดพระนคร ผู้เคยอภิปรายโจมตีพระยาพหลพลพยุหเสนาในสภา อย่างรุนแรง
นายร้อยเอก หลวงภักดีภูมิวิภาค (ตุ้ม รัตนภาณุ)
นายร้อยโท ชิต ไทยอุบล
หลวงสิริราชทรัพย์ (ไชย โมรากุล)
นายดาบ ผุดพันธ์ เทพหัสดิน ณ อยุธยา - บุตรชายพระยาเทพหัสดิน
นายร้อยโท เผ่าพงศ์ เทพหัสดิน ณ อยุธยา - บุตรชายพระยาเทพหัสดิน
นายดาบ พวง พลนาวี - ข้าราชการกรมรถไฟ พี่เขยพระยาทรงสุรเดช
นายพันเอก หลวงมหิทธิโยธี (สุ้ย ยุกติวิสาร) - ผู้บังคับการจังหวัดทหารบกราชบุรี
นายร้อยตรี บุญมาก ฤทธิ์สิงห์ - นายทหารประจำการ
นายพันเอก หลวงชำนาญยุทธศิลป์ (เชย รมยะนันท์) - อดีตรัฐมนตรี
นายร้อยเอก ขุนคลี่พลพฤนท์ (คลี่ สุนทราชุน)  - นายทหารประจำกองบังคับการโรงเรียนรบ จังหวัดเชียงใหม่
นายพันตำรวจตรี ขุนนามนฤนาท (นาม ประดิษฐานนท์) - นายตำรวจประจำการ
นายพันตรี หลวงไววิทยาศร (เสงี่ยม ไววิทย์)  - นายทหารประจำการ
นายทหารฝึกหัดราชการโรงเรียนรบ จังหวัดเชียงใหม่ ลูกศิษย์พระยาทรงสุรเดช
นายร้อยเอก จรัส สุนทรภักดี
นายร้อยโท แสง วัณณะศิริ
นายร้อยโท สัย เกษจินดา
นายร้อยโท เสริม พุ่มทอง
นายร้อยโท บุญลือ โตกระแสร์
นายร้อยเอก ชลอ เอมะศิริ - หลานชาย พันเอก พระยาฤทธิอัคเนย์ 1 ใน 4 ทหารเสือ
นายพลตรี หม่อมเจ้าวงศ์นิรชร เทวกุล
นายโชติ คุ้มพันธ์ - อดีตสมาชิกสภาผู้แทนราษฎรจังหวัดพระนคร
พระยาวิชิตสรไกร (เอี่ยม ขัมพานนท์)
ต่อมามีการจับกุมผู้ต้องสงสัยเพิ่มอีก 20 กว่าคน เช่น นายเลียง ไชยกาล, นายมังกร สามเสน และนายทหารจากโรงเรียนรบ จังหวัดเชียงใหม่
นักโทษประหาร

หลวงพิบูลสงครามได้จัดตั้งศาลพิเศษขึ้นพิจารณาคดีเป็นการเฉพาะ มีหลวงพรหมโยธี เป็นประธาน ศาลพิเศษนี้ได้ตัดสินว่า มีการเตรียมการยึดอำนาจโดย พระยาทรงสุรเดช เป็นผู้นำ และตัดสินลงโทษประหารชีวิตนักโทษ เมื่อวันที่ 20 พฤศจิกายน พ.ศ. 2482 จำนวน 21 คน คือ
นายลี บุญตา - คนรับใช้ในบ้านหลวงพิบูลสงคราม ที่เคยใช้ปืนไล่ยิงหลวงพิบูลสงคราม เมื่อวันที่ 9 พฤศจิกายน พ.ศ. 2481
นายพันโท พระสุวรรณชิต
นายร้อยโท ณเณร ตาละลักษณ์
นายดาบ พวง พลนาวี
นายพลโท พระยาเทพหัสดิน
นายดาบ ผุดพันธ์ เทพหัสดิน ณ อยุธยา
นายร้อยโท เผ่าพงศ์ เทพหัสดิน ณ อยุธยา
นายร้อยตรี บุญมาก ฤทธิ์สิงห์
นายทง ชาญช่างกล
นายพันเอก หลวงมหิทธิโยธี
นายพันโท พระเจ้าบรมวงศ์เธอ กรมขุนชัยนาทนเรนทร
นายพันเอก หลวงชำนาญยุทธศิลป์
นายร้อยเอก ขุนคลี่พลพฤนท์
นายพันตำรวจตรี ขุนนามนฤนาท
นายพันตรี หลวงไววิทยาศร
นายพันเอก พระสิทธิเรืองเดชพล
จ่านายสิบตำรวจ แม้น เลิศนาวี
นายร้อยเอก จรัส สุนทรภักดี
นายร้อยโท แสง วัณณะศิริ
นายร้อยโท สัย เกษจินดา
นายร้อยโท เสริม พุ่มทรง
ศาลพิเศษตัดสินปล่อยตัวพ้นข้อหาจำนวน 7 คน จำคุกตลอดชีวิตจำนวน 25 คน โทษประหารชีวิตจำนวน 21 คน แต่ให้เว้นการประหาร คงเหลือโทษจำคุกตลอดชีวิต 3 คน เนื่องจากเคยประกอบคุณงามความดีให้กับประเทศชาติ คือ
นายพันโท พระเจ้าบรมวงศ์เธอ กรมขุนชัยนาทนเรนทร
นายพลโท พระยาเทพหัสดิน
นายพันเอก หลวงชำนาญยุทธศิลป์
การลงโทษ

นักโทษการเมืองทั้งหมดถูกคุมขังอยู่ที่เรือนจำกองมหันตโทษ โดยนักโทษประหารชีวิต ถูกทยอยนำตัวออกมาประหารด้วยการยิงเป้าวันละ 4 คน (วันสุดท้ายยิงเป้านักโทษ 6 คน) ในเวลาเช้ามืด ระหว่างวันที่ 30 พฤศจิกายน-3 ธันวาคม พ.ศ. 2482 จนครบจำนวน 18 คน ซึ่งเป็นที่มาของชื่อ กบฏ 18 ศพ จนถึงทุกวันนี้ ยังไม่เป็นที่แน่ชัดว่าผู้ถูกลงโทษทั้งหมด มีผู้ใดกระทำผิดจริงหรือไม่ เพราะถูกตัดสินโดยศาลพิเศษ ที่บรรดาผู้พิพากษาคือผู้ที่รัฐบาลแต่งตั้ง และไม่มีทนายจำเลยตามหลักยุติธรรม กบฏพระยาทรงสุรเดช คือการกบฏที่รัฐบาลประกาศว่าเป็นทั้ง ๆ ที่ไม่ได้มีเหตุการณ์ร้ายแรงอะไร นอกจากเหตุการณ์ที่เกิดกับหลวงพิบูลสงคราม 3 ครั้งดังกล่าวข้างต้น จึงมีความชัดเจนว่าอุบัติการนี้สร้างขึ้นเพื่อหาเรื่องกำจัดบุคคลที่หลวงพิบูลสงครามเห็นว่าน่าจะเป็นศัตรูของตนเท่านั้น
นักโทษการเมืองที่เหลือได้รับอภัยโทษ เมื่อวันที่ 20 กันยายน พ.ศ. 2487 เมื่อนายควง อภัยวงศ์ ขึ้นเป็นนายกรัฐมนตรี ต่อจากหลวงพิบูลสงครามที่หมดอำนาจลงก่อนจะสิ้นสงครามโลกครั้งที่ 2 ส่วนพระยาทรงสุรเดชถึงแก่กรรมอย่างยากไร้ในเขมร ก่อนหน้านั้นไม่นาน
การสร้างเป็นภาพยนตร์

เหตุการณ์ของกบฏครั้งนี้และการลงโทษประหารชีวิต ได้มีความคิดที่จะนำไปสร้างเป็นภาพยนตร์เมื่อ พ.ศ. 2531 ในชื่อเรื่อง "2482 นักโทษประหาร" กำกับโดย ยุทธนา มุกดาสนิท โดยมีการวางตัวนักแสดงไว้แล้วมากมาย ได้แก่ ฉัตรชัย เปล่งพานิช (จอมพล แปลก พิบูลสงคราม), สปัน เสลาคุณ (ท่านผู้หญิงละเอียด พิบูลสงคราม), ศรัณยู วงศ์กระจ่าง (ม.ร.ว.นิมิตรมงคล นวรัตน), สันติสุข พรหมศิริ (ร.ท.ณเณร ตาละลักษณ์), นพพล โกมารชุน (หลวงวิจิตรวาทการ), เกรียงไกร อุณหะนันทน์ (พระเจ้าวรวงศ์เธอ พระองค์เจ้าอาทิตย์ทิพอาภา), สหัสชัย ชุมรุม (พล.อ.อดุล อดุลเดชจรัส), ส.อาสนจินดา (พระยาเทพหัสดิน), ตฤณ เศรษฐโชค (ร.ท.เผ่าพงศ์ เทพหัสดิน ณ อยุธยา), จรัล มโนเพชร (ร.ท.แสง วัณณะศิริ), จินตหรา สุขพัฒน์,
สินจัย หงษ์ไทย,  ขจรศักดิ์ รัตนนิสสัย, ศักราช ฤกษ์ธำรงค์, วัชระ สิทธิกุล แต่ทว่าภาพยนตร์เรื่องนี้มิได้มีการสร้างต่อแต่อย่างใด
ดูเพิ่ม

รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
แหล่งข้อมูลอื่น

กำเนิดและจุดจบของ “โรงเรียนรบ” ที่มั่นสุดท้าย “พระยาทรงสุรเดช” แห่งคณะราษฎร
นิธิ สถาปิตานนท์

นิธิ สถาปิตานนท์ (เกิด 7 กรกฎาคม พ.ศ. 2490 -) (ชื่อเล่น เต้ย) เป็นสถาปนิก นักเขียน และศิลปินชาวไทย เป็นผู้ร่วมก่อตั้งบริษัทสถาปนิก 49 จำกัด (A49) ที่ถือเป็นหนึ่งในสำนักงานออกแบบสถาปัตยกรรมที่ใหญ่ที่สุดในไทย 
และเป็นผู้ก่อตั้งบริษัทในเครือ 49GROUP ในสาขาวิชาชีพให้บริการออกแบบและก่อสร้างอย่างครบวงจรมากกว่า 15บริษัท นอกจากนี้เขายังเป็นผู้ก่อตั้งหนังสือลายเส้น (Li-Zenn) ที่รวบรวมผลงานออกแบบของสถาปนิกไทย ซึ่งเขามีความตั้งใจที่จะยกระดับงานสถาปัตยกรรมไทยสู่สากล นอกจากงานในวิชาชีพสถาปนิกเขายังเป็นวิทยากรพิเศษให้กับโรงเรียนสถาปัตยกรรมในหลายมหาวิทยาลัย ภายหลังที่เขาเกษียณงานในวิชาชีพลงแล้ว เขาได้เปลี่ยนบทบาทใหม่เป็นสถาปนิกอาสาเพื่อสังคม มีผลงานที่สำคัญคือวัดวาอารามตามต่างจังหวัดหลายแห่ง เขาได้รับการยกย่องให้เป็นศิลปินแห่งชาติ สาขาศิลปะสถาปัตยกรรม (แบบร่วมสมัย) ประจำปี พ.ศ. 2544
ภายหลังจบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย ได้ศึกษาต่อยังคณะสถาปัตยกรรมศาสตร์ มหาวิทยาลัยอิลลินอย เออร์แบนา-แชมเปญจน์ ได้เริ่มต้นฝึกงานและทำงานกับชัชวาลย์ พริ้งพวงแก้ว ที่ดีไซน์ 103 (Design 103) เป็นเวลา 12 ปี ก่อนที่จะมาเปิดบริษัทของตัวเองในชื่อ สถาปนิก 49 ใน ปี พ.ศ. 2526 โดยที่มาของตัวเลข 49 นั้นอิงมาจากที่ตั้งสำนักงานในเวลานั้นคือ ซอยสุขุมวิท 49 ซึ่งปัจจุบันดำรงตำแหน่งเป็นกรรมการผู้จัดการ นอกจากนี้ยังเป็นกรรมการผู้จัดการในเครือ 49 Group อีก 6 บริษัท
นิธิ เป็นสถาปนิกร่วมสมัย (Contemporary) ยุคบุกเบิกคนสำคัญของไทย เช่นเดียวกับ เมธา บุนนาค องอาจ สาตรพันธุ์ สุเมธ ชุมสาย ณ อยุธยา และกฤษฎา อรุณวงษ์ ณ อยุธยา มีผลงานที่หลากหลายร่วมกับบริษัท A49 เช่น อาคารที่ทำการกระทรวงการต่างประเทศ อาคารสำนักงานเมืองไทยภัทร คอมเพล็กซ์ หอประชุมนวมภูมินทร์ วชิราวุธวิทยาลัย เป็นต้น นอกจากนี้นิธิ ยังมีชื่อเสียงในเรื่องของลายเส้นในการวาดภาพทัศนียภาพ (Perspective) ซึ่งได้รับการจัดแสดงงานหลายครั้ง
ประวัติ

นิธิ สถาปิตานนท์ เกิดเมื่อ 7 กรกฎาคม พ.ศ. 2490 มีคุณปู่คือพระยาอุภัยภาติเขตต์ (เอี่ยม สถาปิตานนท์) นายอำเภออยู่ที่อำเภอสองพี่น้อง จังหวัดสุพรรณบุรี ได้รับพระราชทานนามสกุล สถาปิตานนท์ หลังจากทำพลับพลาที่ประทับให้รัชกาลที่ 6 ระหว่างเสด็จอำเภอสองพี่น้อง
นิธิ สำเร็จการศึกษาระดับมัธยมศึกษาจากโรงเรียนวชิราวุธวิทยาลัย ระดับปริญญาตรีสถาปัตยกรรมศาสตร์บัณฑิตจากจุฬาลงกรณ์มหาวิทยาลัย และสถาปัตยกรรมศาตร์มหาบัณฑิตจากมหาวิทยาลัยอิลลินอย ประเทศสหรัฐอเมริกา
นิธิได้รับพระราชทานรางวัลผลงานสถาปัตยกรรมดีเด่น (เหรียญทอง) 4 ครั้ง จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและรางวัลชนะเลิศการประกวดแบบทั้งในประเทศและต่างประเทศอย่างต่อเนื่อง และได้รับเกียรติเป็นนายกสมาคมสถาปนิกสยามในพระบรมราชูปถัมป์,เลขาธิการสภาสถาปนิก, เป็นสมาชิกกิตติมศักดิ์ The Japan Institute of Architects ฯลฯ
ผลงาน

ด้านงานเขียน นิธิเขียนหนังสือบทความทางวิทยาการเกี่ยวกับวิชาชีพสถาปัตยกรรมเผยแพร่ในโอกาสต่างๆ  ตลอดจนเป็นวิทยากรถ่ายทอดความรู้ที่จุฬาลงกรณ์มหาวิทยาลัย, มหาวิทยาลัยศิลปากร ,มหาวิทยาลัยธรรมศาสตร์, มหาวิทยาลัยเชียงใหม่, มหาวิทยาลัยแม่ฟ้าหลวง เป็นต้น
รางวัลและเกียรติคุณ

2527: ชนะเลิศการประกวดแบบ
2528: ชนะเลิศการประกวดแบบ
2532: ผลงานดีเด่นรางวัลเหรียญทอง จากสมาคมสถาปนิกสยามในพระบรมราชูปถัมภ์
2532: ผลงานดีเด่นรางวัลเหรียญทอง จากสมาคมสถาปนิกสยามในพระบรมราชูปถัมภ์
2536: ชนะเลิศการประกวดแบบ
2536: ชนะเลิศการประกวดแบบ
2537: ผลงานดีเด่นรางวัลเหรียญทอง จากสมาคมสถาปนิกสยามในพระบรมราชูปถัมภ์
2537: ชนะเลิศการประกวดแบบ
2537: สมาชิกกิตติมศักดิ์ The Japan Instiute of Architects (JIA)
2538: ชนะเลิศการประกวดแบบ
2538: ชนะเลิศการประกวดแบบ
2539: ชนะเลิศการประกวดแบบ
2540: ชนะเลิศการประกวดแบบ
2541: รองชนะเลิศการประกวดแบบ
2542: ชนะเลิศการประกวดแบบ
2542: ชนะเลิศการประกวดแบบ
2545: ผลงานดีเด่นรางวัลเหรียญทอง จากสมาคมสถาปนิกสยามในพระบรมราชูปถัมภ์
2545: ชนะเลิศการประกวดแบบ
2545: ชนะเลิศการประกวดแบบ
2545: รางวัล ศิลปินแห่งชาติ สาขาทัศนศิลป์ (สถาปัตยกรรมแบบร่วมสมัย) สำนักงานคณะกรรมการวัฒนธรรมแห่งชาติ
ชีวิตส่วนตัว

ด้านชีวิตส่วนตัวสมรสกับ ศาสตราจารย์ เลอสม สถาปิตานนท์ อดีตคณบดีและอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย มีบุตร 1 คน คือ นิธิศ สถาปิตานนท์ โดยทั้งภรรยาและบุตรชายล้วนเป็นสถาปนิกทั้งหมด
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

ศิลปินแห่งชาติ เก็บถาวร 2007-09-29 ที่ เวย์แบ็กแมชชีน
นีกอ กอวาช

| 0 | 1 | 2 | 3 |
| --- | --- | --- | --- |
 กอวาชในเดือนเมษายน 2019
ข้อมูลส่วนตัว
วันเกิด:   (1971-10-15) 15 ตุลาคม ค.ศ. 1971 (53 ปี)
สถานที่เกิด:  Berlin-Wedding เยอรมนีตะวันตก
ส่วนสูง:  1.76 เมตร (5 ฟุต 9 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  โบรุสซีอาดอร์ทมุนท์ (หัวหน้าผู้ฝึกสอน)
สโมสรเยาวชน
1987–1989:  Rapide Wedding
1989–1990:  Hertha Zehlendorf
สโมสรอาชีพ*
| ปี |  ทีม |  ลงเล่น |  (ประตู) |
| 1990–1991 |  Hertha Zehlendorf |  25 |  (7) |
| 1991 |  แฮร์ทา เบเอ็สเซ 2 |  12 |  (1) |
| 1992–1996 |  แฮร์ทา เบเอ็สเซ |  138 |  (15) |
| 1996–1999 |  ไบเออร์เลเวอร์คูเซิน |  77 |  (8) |
| 1999–2001 |  ฮัมบัวร์เกอร์ เอ็สเฟา |  55 |  (12) |
| 2001–2003 |  ไบเอิร์นมิวนิก |  34 |  (3) |
| 2003–2006 |  แฮร์ทา เบเอ็สเซ |  75 |  (8) |
| 2006–2009 |  เร็ดบุลซัลทซ์บวร์ค |  65 |  (9) |
| รวม |   |  491 |  (63) |
ทีมชาติ
| 1996–2008 |  โครเอเชีย |  83 |  (14) |
จัดการทีม
2009–2011:  เร็ดบุลซัลทซ์บวร์ค (เยาวชน)
2012–2013:  โครเอเชีย อายุไม่เกิน 21 ปี
2013–2015:  โครเอเชีย
2016–2018:  ไอน์ทรัคท์ฟรังค์ฟวร์ท
2018–2019:  ไบเอิร์นมิวนิก
2020–2022:  มอนาโก
2022–2024:  เฟาเอ็ฟเอ็ล ว็อลฟส์บวร์ค
2025–:  โบรุสซีอาดอร์ทมุนท์
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
นีกอ กอวาช (โครเอเชีย: Niko Kovač, ออกเสียง: [nǐːko kǒʋaːtʃ, - kô-]; เกิด 15 ตุลาคม ค.ศ. 1971) เป็นผู้จัดการทีมฟุตบอลและอดีตนักฟุตบอลชาวโครเอเชีย ปัจจุบันเป็นหัวหน้าผู้ฝึกสอนของโบรุสซีอาดอร์ทมุนท์ สโมสรในบุนเดสลีกา
เกียรติประวัติ > ผู้เล่น

ไบเออร์เลเวอร์คูเซิน
บุนเดิสลีกา รองชนะเลิส: 1996–97, 1998–99
ไบเอิร์นมิวนิก
ฟุตบอลชิงแชมป์สโมสรยุโรปและอเมริกาใต้: 2001
บุนเดิสลีกา: 2002–03
เดเอ็ฟเบ-โพคาล: 2002–03
เร็ดบุลซัลทซ์บวร์ค
Austrian Bundesliga: 2006–07, รองชนะเลิศ 2007–08
เกียรติประวัติ > ผู้จัดการ

ไอน์ทรัคท์ฟรังค์ฟวร์ท
เดเอ็ฟเบ-โพคาล: 2017–18
ไบเอิร์นมิวนิก
บุนเดิสลีกา: 2018–19
เดเอ็ฟเบ-โพคาล: 2018–19
เดเอ็ฟเอ็ล-ซูเพอร์คัพ: 2018
แหล่งข้อมูลอื่น

นีกอ กอวาช – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
นีกอ กอวาช ที่ National-Football-Teams.com
Niko Kovač at Leverkusen Who's Who
| ด ค กผู้เล่นชุดปัจจุบันของเฟาเอ็ฟเอ็ล ว็อลฟส์บวร์ค  |
| --- | --- |
 1 กัสเตลส์  2 William  3 Verhaegh  4 Camacho  7 Brekalo  8 Steffen  9 เวคอสต์  10 Mallı  11 Klaus  12 Pervan  13 Gerhardt  14 Mehmedi  15 Roussillon  17 Uduokhai  22 Nmecha  23 Guilavogui (c)  24 Jung  25 Brooks  27 Arnold  29 Yeboah  31 Knoche  32 Tisserand  33 Ginczek  34 Stefaniak  35 Itter  36 Menzel  37 Rexhbeçaj  38 Azzaoui  ผู้จัดการ: ฟัน โบมเมิล 
| ด ค กรายชื่อนักกีฬาทีมชาติโครเอเชีย – ฟุตบอลโลก 2014 |
| --- | --- | --- |
|  1 เปลติกอซา  2 เวอร์ซาลย์กอ  3 ปราญิช  4 เปริชิช  5 ชอร์ลูกา  6 ลอวเร็น  7 รากิติช  8 วูกอเยวิช  9 เยลาวิช  10 มอดริช  11 เซอร์นา (c)  12 เซเลนิกา  13 Schildenfeld  14 บรอซอวิช  15 บาเด็ลย์  16 เรบิช  17 มันจูกิช  18 ออลิช  19 ซามีร์  20 กอวาชิช  21 วีดา  22 เอดูวาร์ดู  23 ซูบาชิช  ผู้ฝึกสอน: กอวัช  |  1 เปลติกอซา  2 เวอร์ซาลย์กอ  3 ปราญิช  4 เปริชิช  5 ชอร์ลูกา  6 ลอวเร็น  7 รากิติช  8 วูกอเยวิช  9 เยลาวิช  10 มอดริช  11 เซอร์นา (c)  12 เซเลนิกา  13 Schildenfeld  14 บรอซอวิช  15 บาเด็ลย์  16 เรบิช  17 มันจูกิช  18 ออลิช  19 ซามีร์  20 กอวาชิช  21 วีดา  22 เอดูวาร์ดู  23 ซูบาชิช  ผู้ฝึกสอน: กอวัช  |  |
ณัฐรัตน์ นพรัตยาภรณ์

| ณัฐรัตน์ นพรัตยาภรณ์ |
| --- | --- |

สารนิเทศภูมิหลัง
เกิด: 22 มกราคม พ.ศ. 2534 (34 ปี) กรุงเทพมหานคร ประเทศไทย
อาชีพ:  นักแสดง 
ปีที่แสดง: พ.ศ. 2553–ปัจจุบัน
อาชีพแสดง
ผลงานเด่น: แทนคุณ – VOICE สัมผัสเสียงมรณะ (2562)  อู๊ด – วันสุดท้าย..ก่อนบายเธอ (2565)  ทู – ดีลีต (2566)
สุพรรณหงส์: นักแสดงนำชายยอดเยี่ยม  พ.ศ. 2565 – วันสุดท้าย..ก่อนบายเธอ
ชมรมวิจารณ์บันเทิง: นักแสดงนำชายยอดเยี่ยม  พ.ศ. 2565 – วันสุดท้าย..ก่อนบายเธอ
นาฏราช: นักแสดงนำชายยอดเยี่ยม (แพลตฟอร์มออนไลน์) พ.ศ. 2566 – ดีลีต
คมชัดลึก: นักแสดงนำชายยอดเยี่ยม ประเภทภาพยนตร์  พ.ศ. 2565 – วันสุดท้าย..ก่อนบายเธอ
 
ณัฐรัตน์ นพรัตยาภรณ์ (เกิด 22 มกราคม พ.ศ. 2534) ชื่อเล่น ไอซ์ซึ เป็นนักแสดงและนายแบบชาวไทย มีผลงานสร้างชื่อจากภาพยนตร์เรื่อง วันสุดท้าย..ก่อนบายเธอ
ประวัติ

ณัฐรัตน์ นพรัตยาภรณ์ มีชื่อเล่นว่า ไอซ์ซึ เกิดเมื่อวันอังคารที่ 22 มกราคม 2534 จบการศึกษาระดับมัธยมศึกษาจากโรงเรียนเทพศิรินทร์ (รุ่นที่ 123) และระดับอุดมศึกษาจากคณะรัฐศาสตร์ มหาวิทยาลัยรามคำแหง สาขาการเมืองการปกครอง